[{"text_idx": "#000002", "text": "Sel neljapa\u0308eval, 16. veebruaril kell 18.30 on arhitektuurimuuseumi suure saali na\u0308ituse \u201ePrognoos ja fantaasia. Piirideta arhitektuur 1960.\u20131980. aastatel\u201c publikuprogrammi osana vestluso\u0303htu kunstnike-arhitektide Mari Kurismaa ja Vilen Ku\u0308nnapuga."}, {"text_idx": "#000003", "text": "Na\u0308itus uurib tulevikuutoopiate, ennustuste ning arhitektuuri- ja kunstifantaasiate kohtumispunkti 1960.\u20131980. aastatel. Na\u0308itusel on va\u0308ljas nii Ida-Euroopa ja la\u0308a\u0308ne autorite looming, mis to\u0303ukub uuest so\u0303jaja\u0308rgsest tehnilisest reaalsusest. Teiste seas eksponeeritakse ka Mari Kurismaa ja Vilen Ku\u0308nnapu to\u0308id."}, {"text_idx": "#000004", "text": "Mari Kurismaa (1956) lo\u0303petas 1979. aastal Eesti Riikliku Kunstiinstituudi (ERKI) sisearhitektina. 1980. aastatel tegutses Kurismaa peamiselt maalikunstnikuna, luues arhitektoonikast ja geomeetriast inspireeritud teoseid. 1990. aastate lo\u0303pust ta\u0308naseni on ta tuntud kui interjo\u0308o\u0308ri- ja na\u0308itusekujundaja. Mari Kurismaa on teinud kaasa ka arhitektuurivo\u0303istlustel, sealhulgas koos Vilen Ku\u0308nnapuga."}, {"text_idx": "#000005", "text": "Vilen Ku\u0308nnapu (1948) lo\u0303petas ERKI arhitektuurieriala 1971. aastal ning on tegutsenud arhitekti, kunstniku ja o\u0303ppejo\u0303una; alates 1992. a to\u0308o\u0308tanud arhitektuuribu\u0308roos Ku\u0308nnapu & Padrik. Koos Ain Padrikuga on ta vo\u0303itnud auhindu rahvusvahelistel arhitektuurivo\u0303istlustel (Arktika Keskus Rovaniemis, Soome, 1984, eripreemia; West Coast Gateway, Los Angeles, USA, 1988, II preemia) ning osalenud mitmetel olulistel kunsti- ja arhitektuurina\u0308itustel (sh. Veneetsia Biennaal 2006 ja 2008, Londoni Arhitektuurifestival 2010). 2006\u20132007 oli ta Tartu U\u0308likooli filosoofiateaduskonna vabade kunstide professor. Praegu o\u0303petab professorina arhitektuuri Tallinna Tehnikako\u0303rgkoolis ja kompositsiooni TTU\u0308 arhitektuuri- ja urbanistika instituudis."}, {"text_idx": "#000007", "text": "Osalemine muuseumipiletiga. Vestluse eel tasub na\u0308itusel tiir teha."}]